*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*143. számú előterjesztés*

Bátaszék Város Önkormányzata Képviselő-testületének 2020. június 24-én,

16 órakor megtartandó ülésére

*A veszélyhelyzet során nyújtott többletmunkájuk elismeréseként a Gondozási Központ dolgozóit érintő egyszeri rendkívüli juttatásról*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző Borosné Simon Zsuzsanna Gondozási Központ vezet**Törvényességi ellenőrzést végezte:** dr. Köbli Kata aljegyző**Tárgyalja:**PG Bizottság: 2020. 06. 22.Szociális Bizottság: 2020. 06.22. |

***Tisztelt Képviselő-testület!***

A veszélyhelyzet ideje alatt jelentős többletmunkát végeztek a Gondozási Központ idősellátásban és családsegítésben dolgozó szakemberei. Lelkiismeretesen, sokszor erejükön felül helyt álltak azért, hogy az intézményi szolgáltatásokat igénybe vevők ellátása megfelelően és zökkenőmentesen biztosítva legyen. Ők voltak azok, akik végig a „frontvonalban”, sokszor esetleges egészségügyi veszélyeztetésnek kitéve végezték feladataikat. Javasolnánk részükre egyszeri rendkívüli jutalom megállapítását úgy, hogy az időellátásban tevékenykedő dolgozók bruttó 250.000.- Ft/ fő, míg a családsegítésben dolgozók 200.000.- Ft/fő jutalomban részesüljenek.

 A jutalmazás tizenhárom főt érint és ez összesen 3.585 000 Ft plusz költséget jelent, melyet az önkormányzat 2020. évi költségvetésének egyensúlyi céltartalék kerete terhére javasolnánk biztosítani azzal, hogy az ESZGY Társulás kedvező döntése mellett ezzel az összeggel a Gondozási Központ személyi juttatás előirányzatát meg kell emelni.

 Kérem a tisztelt képviselő-testület támogatását.

**Határozati javaslat:**

**a Bátaszéki Gondozási Központ idősellátásban és családsegítésben dolgozó szakembereinek jutalmazására**

Bátaszék Város Önkormányzat Képviselő-testülete a veszélyhelyzet során nyújtott többletmunkájuk elismeréseként

1. egyetért a Gondozási Központ Bátaszéki idősellátásában, és családsegítésében dolgozó szakembereinek egyszeri jutalmazásával;
2. az a) pontban foglalt jutalmazás megvalósításához szükséges 3.585.000 Ft bér és járulék költséget az önkormányzat 2020. évi költségvetésének egyensúlyi céltartalék kerete terhére biztosítja az ESZGY Társulás, illetve annak intézménye részére.
3. felkéri a város polgármesterét, hogy az ESZGY Társulás Társulási Tanácsában a jutalmazással kapcsolatos döntést képviselje.

*Határidő:* 2020. július 31.

*Felelős:* Dr. Bozsolik Róbert polgármester

*Határozatról értesül:* ESZGY Társulás

 Gondozási Központ vezetője

 Bátaszéki KÖH pénzügyi iroda

 irattár